ניהול עושר משפחת או ניהול עושר הוא מושג שהתחיל עוד בעבר הרחוק במשפחות העשירות ביותר באירופה. המשפחות האלו הקימו לעצמם משרד, בו היו מנהלי השקעות, רואי חשבון, בנקאים ועורכי דין אשר טיפלו בהון המשפחתי. כאשר המשרד הזה טיפל במשפחה אחת, הוא נקרא לרוב "סינגל פמילי אופיס". עם הזמן עלתה הדרישה לניהול עושר, ונפתחו משרדים רחבים יותר שטיפלו במספר משפחות, ונקראו לרוב "מולטי פמילי אופיס". מתעשרי ההייטק והנדל"ן הביאו לדרישה נוספת בתכנון פיננסי הוליסטי תוך פיקוח על עבודת הגורמים החיצוניים, וניהול ההון המשפחתי הפך להיות נחלת לקוחות אמידים רבים, ולא רק כאלו שיש להם עשרות מליוני שקלים. לניהול עושר משפחתי יש אינסוף רבדים, החל מצוואות ויפוי כוח מתמשך, ועד ריכוז ופיקוח על עבודת הספקים השונים – מנהלי התיקים, יועצי ההשקעות סוכני הביטוח ועוד. כך שבעצם, כאשר מדברים על עושר משפחתי, מדברים על תפירה של חליפה שמותאמת לצרכי המשפחה וההון שלה.